સપના ભાવનાનીની વાતમાં વજુદ છે. માત્ર સજા એ બળાત્કારની સમસ્યાનો હલ નથી. જો એમ હોત તો અનેક દેશોમાં કડક સજાની જાગવાઈ પછી ત્યાં બળાત્કારો ઘટ્યા હોત. હકીકત કહે છે કે એવું થયું નથી. કોઈ પણ સમસ્યાના પાયામાં હોય છે ચોક્કસ કારણો. એ કારણોને મૂળથી દૂર કરવાં પડે. તેને તટસ્થ રીતે સમજવાં પડે. બળાત્કાર કરનારી વ્યક્તિની તરફેણ કરવાનો કે તેની વકીલાત કરવાનો ઈરાદો નથી, પણ કશુંક એવું બને છે કે એક પુરુષ બળાત્કાર કરે છે. એવું જે ‘કશુંક’ બને છે તેના પર સમાજ અને સરકારે માત્ર બાજનજર નહીં, ચાતકનજર પણ રાખવી પડશે.